पाएं अपने शहर की ताज़ा ख़बरें और फ्री ई-पेपरडाउनलोड करें
कुछ दिन पहले हुई कहा-सुनी की रंजिश रखते हुए दो दोस्तों पर दस्ती हथियारों से हमलाकर जख्मी करने के आरोप में थाना सदर ने 4 अज्ञात समेत सात के खिलाफ मामला दर्ज किया है। शिकायतकर्ता अमृत सिंह निवासी भागोकावां के अनुसार वह, उसका दोस्त हरविंदर सिंह और मनप्रीत सिंह निवासी भागोकावां फोकल प्वाइंट मंडी स्थित एक दफ्तर में बैठ बातचीत कर रहे थे।
शाम साढे 7 बजे आरोपी रविंदर सिंह सिमरनजीत सिंह, दिलबाग सिंह निवासी सभी भागोकावां और चार अज्ञात व्यक्ति दस्ती हथियारों के साथ लैस होकर आए और हरविंदर सिंह को जान से मार देने की नीयत से उस पर हमलाकर उसे जख्मी कर दिया।
जब वह उसे बचाने के लिए आगे आया तो आरोपियों ने उसे भी चोटें लगाकर जख्मी कर दिया। रंजिश यह थी कि कुछ दिन पहले उसकी गांव के मैदान में क्रिकेट खेलने को लेकर रविंदर सिंह और सिमरनजीत सिंह के साथ कहा-सुनी हुई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn